বাংলাদেশের প্রথম পূর্ণদৈর্ঘ্য চলচ্চিত্র হিসেবে ২০০২ সালের ১৫ মে ৫৫তম কান চলচ্চিত্র উৎসবের ডিরেক্টর্স ফোর্টনাইটে এটির আনুষ্ঠানিক প্রদর্শনী হয়। ইউরোপ-আমেরিকায় বাণিজ্যিক মুক্তির পাশাপাশি চলচ্চিত্রটি পরবর্তী বছরগুলিতেও একাধিক উৎসবে প্রদর্শিত হয়েছিল। ২০০২ সালের আগস্টে এডিনবরা আন্তর্জাতিক চলচ্চিত্র উৎসবে ও কানাডার মন্ট্রিয়ল আন্তর্জাতিক চলচ্চিত্র উৎসবে, ৯ অক্টোবর স্পেনে সিটেজ চলচ্চিত্র উৎসবে এবং মিশরের কায়রো আন্তর্জাতিক চলচ্চিত্র উৎসবে চলচ্চিত্রটির প্রদর্শনী হয়।